บาทเปิด 31.25 บาทต่อดอลลาร์ แข็งค่า
เงินบาทเปิดตลาด 31.25 บาทต่อดอลลาร์ แข็งค่าตามตลาดโลก หลังดอลล์อ่อน ตลาดจับตาผลประชุม ธนาคารกลางยุโรป
10 ก.ย. 2563

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ระดับ 31.25 บาท/ดอลลาร์ จากเย็นวันที่ 9 ก.ย. ที่ปิดตลาดที่ระดับ 31.35 บาท/ดอลลาร์
"เงินบาทแข็งค่าตามทิศทางตลาดโลก หลังดอลลาร์อ่อนค่า จากการที่นักลงทุนเข้าซื้อสินทรัพย์เสี่ยง"นักบริหารเงิน กล่าว
นักบริหารเงิน คาดว่า เงินบาทจะเคลื่อนไหวในกรอบ 31.20 - 31.30 บาท/ดอลลาร์ โดยตลาดรอผลการประชุมธนาคารกลางยุโรป (ECB) ว่าจะจะมีการส่งสัญญาณการผ่อนคลายนโยบายกระตุ้นเศรษฐกิจเพิ่มเติมหรือไม่